Чудодейните рецепти за здраве на Дядо Влайчо  
Дядо Влайчо е наричан най-великия пророк, който се е раждал по нашите земи. Рожденото му име е Влайо Жечев, роден е в с. Коньово, Новозагорско, на 15 август 1894 г., в заможно семейство. Сред първите му сериозни предсказания били пророческите думи за идващата Балканска война (1912 г.), а след започналата мобилизация той започнал да предсказва кой от мъжете ще се върне жив и здрав от фронта. Дядо Влайчо познавал творчеството на Лев Толстой, Ганди, Николай Рьорих, имал четива за нумерология, хиромантия и френология, неизменно носел със себе си Новия завет. Познавал се с Петър Дънов и с неговите най-ярки ученици, сред които бил Боян Боев, имал лична среща и с цар Борис ІІІ, на когото предсказал, че ще има наследник, който обаче няма да царува. Знаели се и с петричката пророчица Ванга. Проблемите му с политическия режим след 9 септември започнали, след като предсказал смъртта на Георги Димитров. Изпратен е в „Белене”, по-късно лежал и по други затвори и лагери. Големият учен проф. Георги Лозанов изследва през 60-те и 70-те години на миналия век ясновидските способности на близо 200 български гадатели и нарежда на първо място Дядо Влайчо. Леля Ванга е поставена след него. Дядо Влайчо умира през 1980 г., като през целия си живот отказвал да взема пари за дарбата си, като казвал, че даром я има и даром ще я раздава. Затова му казвали още Безсребърник. Ето неговите чудодейни рецепти за различни болежки. 1. При хемороиди - когато узрее черният бъз, гълтайте 7-8 добре узрели зрънца 3 пъти дневно преди лягане. Правете това всеки ден, докато има узрял бъз. 2. При бронхит - измийте голяма черна ряпа и я издълбайте. Напълнете я с гъст пчелен мед и я оставете така цяла нощ. На сутринта медът е втечнен и с леко лютив вкус. Разделете на 3 части и пийте преди или след ядене. Повтаряйте една седмица. 3. При астма – разтворете 7 опаковки небетшекер в 2 бири. Пийте по 1 с. л. сутрин, обед и вечер на гладно в продължение на 3 месеца. 4. При запек – натопете трици в чист зехтин. Пийте по 1 с. л. преди хранене и след това. 5. При алкохолизъм - пийте по 1 кафена чашка чай от хмел сутрин и вечер. 6. При кръвотечение от носа – смъркайте продължително време студена солена вода. 7. При шипове по гръбначния стълб – сварете 7 глави целина до омекване в 7 л вода. Прецедете течността и я дръжте в хладилник. Пийте сутрин и вечер по 160 г от течността до изчерпване на количеството. Прекъснете за 1 месец, след което повторете отново. Бай Иван от село Чавдар: Мислех, че ще се мре, но открих лек за камъни в бъбреците „Лошо ми беше, викам си – ще се мре. Готвеха ме за операция, но като чуех за болница, и ми призляваше. Слава на Бога, че чух оттук-оттам как народни лечители премахват камъни в жлъчката. Поразрових се и направих едни смеси и изхвърлих над сто камъка. По-добро лекарство на света няма“, казва бай Иван от село Чавдар, който помогнал на десетки познати и непознати хора да се справят с болежката си. Първата рецепта на бай Иван включва един килограм корени от магданоз, които трябва да са ситно нарязани. Варят се в литър вода, докато течността е поизвряла и е останала наполовина. Оставя се да изстине и се прецежда. Добавят се 400 грама зехтин и сокът от един килограм изстискани лимони. Сместа се разбърква хубаво и се оставя на тъмно в затворен стъклен съд. От илача се взима по една лъжица на гладно три пъти на ден. Тази рецепта има изпитан и доказан ефект за премахване на камъни в жлъчката, както и за пречистване и детоксикация на целия организъм. Има обаче и втора рецепта, която помага не по-малко от първата, ако имате камъни в жлъчката или пясък. За нея трябва да вземете три пакетчета с бял тамян. Едното пакетче бял тамян се сварява в три кафени чаши вода. Вари се, докато от течността остане само една чашка. След 10 часа се прецежда и се пие – най-добре със сламка, за да не остава по зъбите и да не изрони болен зъб, ако има такъв. Тази процедура се прави три поредни дни, като тамянът се вари всеки ден, за да е пресен. Вечерта на третия ден трябва да се пие глицерин, за да се завърши процесът и да може целият пясък и камъни в жлъчката да бъдат изхвърлени от организма. Източник: Ретро Следваща статия: Какво става? Студенти в чужбина се връщат да доучват у нас Коментари Видео на деня